AlexejDobrolubov/national_council_slovak_2010 huggingface dataset:
12. schôdza NR SR - 8.deň - B. popoludní
Dátum: 2020-09-29
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

139. Ďakujem. Ja sa za emócie nehanbím, sú súčasťou môjho života, aj keď v poslednej dobe už ich dokážem viac ustrážiť. Možno je to preto, že som vyrastal v ťažkých podmienkach, ale v radostných. Takže zvyknite si na to, že možno aj nejaká tá slza bude vyronená, ale od srdca. Pán Baránik, ja netvrdím, že žena je výrobňou detí, ale chránim iba počaté, počaté nenarodené deti aby mali šancu žiť. A čo sa týka ústavy, v čl. 15 je zakotvené, že ľudský život je hodný ochrany pred narodením. A podľa mňa ľudský život vzniká od, od počatia, od prvého momentu. Vy máte na to iný názor, ale pre mňa je to už život pred narodením, takže ústava chráni tento život podľa mňa. Zitka, ďakujem za podporu a za tvoje veľkú..., a za tvoje veľké materinské srdce pri ochrane nenarodených detí. Kolega Milan Potocký, ďakujem za podporu. Naozaj ja som veľkým milovníkom zvierat, okrem psa, mačiek chováme aj sliepky, aby sme mali domáce vajíčka. Nezabijem okrem muchy, komára a nejakých tých škodcov žiadne zviera, ale život človeka by mal byť naozaj nadradený nad zvieratá a mal by mať väčšiu hodnotu, ako, ako majú zvieratá, ako sa to v poslednej dobe nejak pričasto preferuje. Pani Šebová, v našom návrhu zákona je aj finančná pomoc ženám a matkám. A verím tomu, že v tejto pomoci rodinám budeme pokračovať naďalej a aj s vašou pomocou.
12. schôdza NR SR - 8.deň - B. popoludní
Dátum: 2020-09-29
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

24. Ďakujem za slovo. Pani Cigániková, vo vašej rozprave som zachytil vaše obavy a tvrdenia, že mnohé ženy po narodení dieťaťa zostanú samoživiteľky. Áno, sú také prípady, ale to nie je dôvod, aby sa počaté dieťa zabilo potratom. Dôležité je, že tieto deti dostali šancu narodiť sa a žiť, tak ako sme túto šancu dostali od našich rodičov aj my. Osobne poznám spústu žien, ktoré samé vychovávajú deti, a zvládajú to bravúrne a s veľkou láskou a obetavosťou sa im venujú a obetujú svoj život. Veľký obdiv patrí aj úžasným matkám, ktoré sa dokážu s láskou postarať aj o zdravotne postihnuté deti, a nedali by..., by ich za nič na svete. Poznám desiatky takýchto matiek z celého Slovenska, možno aj stovky, keďže roky chodili k nám do hotelov na pobyty, a odporúčal by som vám vidieť a zažiť tie emócie, tú lásku tých matiek, ktoré dávajú týmto deťom. Aj napriek tomu, že naozaj sú to veľmi ťažké zdravotné postihnutia, a dokážu ich prijať a s láskou vychovávať. Takže každé dieťa má právo sa narodiť a my nemáme šancu, nemáme šancu siahnuť na ich život. Ďakujem.
12. schôdza NR SR - 8.deň - A. dopoludnia
Dátum: 2020-09-29
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

50. Ďakujem za slovo. Juraj, problémy hazardu si dobre vystihol. (Ruch v sále a zaznievanie gongu.) Hazard ovplyvňuje mnohé rodiny a tí, ktorí podľahli tejto závislosti, spôsobili veľa tragédií, finančných problémov, rozvratov v rodinách. Dôsledky hazardu si najviac odniesli a vytrpeli práve tí najnevinnejší, a to deti. Na hazarde zarobí pár ľudí, ktorí vlastnia herne či kasína, ale ochudobnia mnohé rodiny a privádzajú ich na mizinu. Mnohí otcovia rodín dokážu prehrať v herniach aj celé výplaty a zadlžia svoje rodiny na dlhé roky. Jednoznačne tento návrh zákona podporím a verím, že po schválení aj poslanci mestských, či obecných zastupiteľstiev naberú odvahu a zrušenie hazardu svojím hlasovaním vo svojich mestách a obciach podporia. Nebude to ľahké, mám s tým osobné skúsenosti, keď som ako poslanec mestského zastupiteľstva hlasoval za zrušenie hazardu. Pamätám si, ako sa ma snažili niektorí majitelia herní presvedčiť, aby, aby som nehlasoval za zrušenie hazardu. Samozrejme, nepresvedčili ma. Chcem sa týmto poďakovať všetkým ľuďom, ktorí doteraz akýmkoľvek spôsobom v rámci celého Slovenska bojovali proti hazardu a často boli vystavení posmeškám, urážkam a často aj vyhrážkam. Ďakujem.
12. schôdza NR SR - 4.deň - B. popoludní
Dátum: 2020-09-22
Poslanec: Kuriak, Milan (OĽANO)
Druh vystúpenia: Vystúpenie v rozprave

10. Vážený pán predsedajúci, vážený pán Kažimír, vážené kolegyne, kolegovia, dovoľte mi, prosím, ako určenému spravodajcovi výboru predniesť správu Výboru Národnej rady Slovenskej republiky pre financie a rozpočet o výsledku prerokovania Správy o stave a vývoji finančného trhu za rok 2019 (tlač 150). Správu o stave a vývoji finančného trhu za rok 2019 pridelil predseda Národnej rady svojím rozhodnutím č. 154 zo dňa 1. júla 2020 na prerokovanie výboru pre financie a rozpočet do 7. júla 2020, ako gestorský výbor určil výbor pre financie a rozpočet. Uvedenú správu prerokoval výbor pre financie a rozpočet a prijal k nej uznesenie č. 46 zo dňa 7. júla 2020. Uvedený výbor predloženú správu zároveň vzal na vedomie a odporučil Národnej rade správu vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 48 zo dňa 7. júla 2020. Určil ma za spravodajcu výboru. Výbor ma poveril predniesť túto správu výboru na schôdzi Národnej rady a navrhnúť Národnej rade postup pri hlasovaní, zároveň odporučil Národnej rade vysloviť súhlas, aby guvernér Národnej banky Slovenska Peter Kažimír správu uviedol a mohol vystúpiť v rozprave na schôdzi Národnej ban..., Národnej rady. Návrh uznesenia Národnej rady je prílohou tejto správy. Ďakujem, pán predsedajúci, skončil som, otvorte, prosím, rozpravu.
12. schôdza NR SR - 2.deň - A. dopoludnia
Dátum: 2020-09-17
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

75. Ďakujem za slovo. Pán poslanec Blaha, ste dobrý rečník, ale naozaj iba rečník, ale tie slová sú plné klamstiev. Ťažko sa mi počúva, keď poslanci SMER-u poukazujú a rozprávajú o okrádaní a podvodoch. Prečo ste nepomáhali a nepamätali na dôchodcov počas vašej nekonečne dlhej vlády? Prečo ste počas vašej vlády hľadeli iba na vašich privilegovaných lojálnych ľudí a oligarchov? Naše mamy a otcov ste nechali živoriť na hranici chudoby, mnohým keby neboli pomáhali deti, tak možno by naši dôchodcovia rodičia hladovali. Vy ste našich otcov nielen okrádali o dôchodky, ale aj iným spôsobom, napríklad nehorázne vysokými cenami liekov a iných veľmi potrebných základných vecí na život. Počas vašej 12-ročnej vlády ste dôchodcov klamali karafiátmi v športových halách a v kultúrnych domoch a platili za peniaze nevedno koho tie vaše estrády. Ako príklad uvediem, ako ste pomáhali najslabším, z osobného života. Moja mama, matka deviatich detí, mala dôchodok 317 eur. A keď išla pravidelne do lekára minimálne raz za mesiac, tak za lieky platila 50 eur, to ste takto pomáhali našim rodičom, ktorí, ako tvrdíte, budovali túto našu krajinu a obetovali všetko pre ňu? Ďakujem. (Potlesk.)
10. schôdza NR SR - 1.deň - B. popoludní
Dátum: 2020-07-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

92. Ďakujem za slovo. Pán poslanec Blanár, rozprávate dlho a nudne. Vaše dôvody odvolávania premiéra Igora Matoviča sú zavádzajúce a plné klamstiev. Už prvý dôvod odvolávania hovorí o všetkom. To rozviniem možno v ďalšej faktickej poznámke. Možno ste sa dozvedeli o včerajšom zasadaní súdu v Banskej Bystrici, čo sa týka vašich tzv. Blanárových cétečiek ohľadom cétečiek v nemocniciach v Trstenej a v Banskej Bystrici, a súd vyniesol rozsudok sedem rokov natvrdo pre šéfa obstarávania a 500-tisíc eur pokutu. Ja vás chcem poprosiť, nevystupujte už viacej a nerozprávajte o klamstve premiéra Igora Matoviča a súčasnej vlády a neoberajte nás o čas, ak vás môžem poprosiť. Ďakujem.
9. schôdza NR SR - 6.deň - B. popoludní
Dátum: 2020-07-15
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

55. Kolega Marián, si liberálne zmýšľajúci človek, ja, naopak, som konzervatívne zmýšľajúci. Napriek rozdielnym pohľadom a názorom na hodnotové otázky si ťa ako človeka veľmi vážim. Za krátku dobu, ako som ťa spoznal, tak naozaj si veľmi príjemný a ľudský človek, takisto ako aj mojich ďalších kolegov v našom klube, ktorí majú na hodnotové otázky iné názory. Potešil ma tvoj úvod v rozprave, že aj ty si za ochranu života, len škoda že aj napriek tomuto názoru nepodporuješ právo a šancu narodiť sa každému počatému dieťaťu. Mne záleží na každom zachránenom a narodenom dieťati, a preto ako poslanec tohto pléna podporím každý návrh zákona, ktorý zvyšuje šancu deťom narodiť sa, ako je to uvedené v našej Ústave. Každý má právo na život, ľudský život je hodný ochrany už pred narodením a nikto nesmie byť pozbavený života. Ďakujem.
9. schôdza NR SR - 5.deň - A. dopoludnia
Dátum: 2020-07-14
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

118. Ďakujem za slovo. Pán poslanec Richter, je zarážajúce, že sa v rozprave, že ste sa v rozprave nevenovali pochybeniu pani komisárky, ale vytýkate, že sa predkladá zákon, aby bola možnosť odvolať komisárku, ktorá nedôstojne zastávala tak dôležitý úrad, ktorý sa týka ochrany práv detí. Je dôležité, aby verejné funkcie nezastávali osoby, ktoré porušujú a nerešpektujú platné právo. Pani komisárka Tomanová už nemá čo robiť na tomto poste, nakoľko pochybila v mnohých oblastiach. Pani komisárka nemá vôľu odstúpiť sama, preto je potrebné zmeniť zákon. Ďakujem.
9. schôdza NR SR - 4.deň - A. dopoludnia
Dátum: 2020-07-10
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

216. Ďakujem za slovo. V boji proti hazardu je veľmi dôležité, aby obce a mestá mohli konať a rozhodovať o zákaze hazardu aj bez petície. Určite to veľmi pomôže. Prajem si, aby naše mestá a obce boli úplne bez automatov, ktoré ničia a rozvracajú rodiny a privádzajú mnohé k chudobe a núdzi. Súhlasím s tvrdením, že poslanci, starostovia a primátori budú vystavení veľkému tlaku od majiteľov a prevádzkovateľov hazardu. Sám som to zažil v našom meste ako poslanec mestského zastupiteľstva, nakoľko som bol pri zrušení hazardu, čo sa nám aj podarilo aj napriek určitému a môžem povedať, že na malé oravské mesto veľkému tlaku a lobingu. Samozrejme, že som sa tomu nepodvolil a neustúpil som od svojich zásad. Čo sa týka hazardu, je potrebná aj väčšia osveta, treba viac o tom rozprávať aj v médiách, o následkoch tejto zlej veci, ktorá je na Slovensku. Urobím všetko pre to, aby, aby hazard bol zrušený. Ďakujem.
9. schôdza NR SR - 4.deň - A. dopoludnia
Dátum: 2020-07-10
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

84. Ďakujem za slovo. V rozpravách a vo faktických k tomuto návrhu zákona bolo vypovedané a vysvetlené snáď všetko. Vážené kolegyne, vážení kolegovia, chcem vás všetkých poprosiť o podporu ochrany života od počatia a ochranu žien podporením tohto návrhu zákona. Ďakujem.
9. schôdza NR SR - 4.deň - A. dopoludnia
Dátum: 2020-07-10
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

62. Anka, ďakujem ti pekne za naozaj dobrý príspevok. Každá ľudská bytosť má právo na život a toto právo je najdôležitejšie zo všetkých práv. Niektorí liberáli sa odvolávajú právom na potrat, a pritom nikde nie je toto právo zakotvené, ale právo na život je zakotvené v Ústave Slovenskej republiky. Citujem: "Každý má právo na život. Ľudský život je hodný ochrany (už) pred narodením." Ja si Ústavu Slovenskej republiky ctím, a preto ako poslanec Národnej rady budem robiť všetko pre to, aby sa dodržiavala. Často, často ako výhovorku mnohí ľudia a dôvod ísť na potrat je zlá finančná situácia, a preto si ďalšie dieťa nemôžu dovoliť a podstúpia interrupciu a zbavia svojho dieťaťa, zbavia sa svojho dieťaťa a nedajú mu šancu narodiť sa. Ja ako dieťa som vyrastal v chudobnej rodine, ale moji rodičia neboli sebci a napriek tomu, napriek tomu, že nemali sme nadbytok financií, mne a mojim ôsmim súrodencom umožnili uzrieť svetlo tohto sveta a právo narodiť sa. Ja s manželkou máme spolu sedem detí, päť žijúcich. Niektorí ľudia z okolia si ťukali na čelo, keď sme čakali najmladšiu Marušku a môžem povedať, že onedlho bude mať šesť rokov a je to naozaj, môžem povedať, anjel na zemi. Koľko, koľko radosti prináša našej rodine a ľuďom v okolí a to je; v okolí, to je na nezaplatenie. Tak preto sa držím zásady a budem presadzovať právo na život. Mám rád všetko živé, tak ako som za ochranu zvierat, o to viac som za ochranu života od... (Prerušenie vystúpenia časomerom.)
9. schôdza NR SR - 3.deň - B. popoludní
Dátum: 2020-07-09
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

101. Ďakujem za slovo. Pani poslankyňa Cigániková, ja nechápem, prečo máte na smiech ochranu plodu? Nie je to žiaden plod, ale od počatia je to živé dieťa. Nemenovaná pani na nedávnom proteste proti interrupciám, kde bolo plno neplnoletých detí, sa vyjadrila, že ešte aj dva týždne pred pôrodom v lone matky to nie je žiadne dieťa, ale je to iba plod a dieťaťom sa stane za veľmi, na počudovanie, za veľmi krátku dobu, stačia na to dva týždne. Je to tak, no neviem, pre mňa je to veľmi smiešne a môžem povedať, že aj choré. Jej stačilo na to dva týždne, aby nastalo k takejto zmene. Čo sa týka posudku od lekára, je veľmi dobré, že nestačí posudok iba od jedného, nakoľko bolo veľmi veľa prípadov, kedy sa lekári mýlili a dali zlý posudok, akurát tým vystrašili budúce matky, ale, chvalabohu, bolo veľa takých, ktorí nedali na rady týchto lekárov, ale dieťa vynosili a nejakým zázrakom sa mnohé deti narodili zdravé. Nerozumiem, prečo vám tak veľmi záleží na interrupciách, na zabíjaní nevinných detí. Interrupcia nie je žiadne prerušenie tehotenstva, ale chladnokrvné ukončenie života nevinného dieťaťa. Dajme šancu narodiť, dajme šancu narodiť sa deťom tak, ako sme ju dostali my od svojich rodičov. Moji rodičia dali život deviatim deťom, za čo som im nesmierne vďačný, a som rád, že ja som mohol dať život siedmim deťom. A ďakujem aj, aj za vás vašim rodičom, že máte možnosť tu byť medzi nami. (Potlesk.)
9. schôdza NR SR - 3.deň - B. popoludní
Dátum: 2020-07-09
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

69. Ďakujem za slovo. Kolega Tomáš, ako mladý človek a poslanec si vystihol dobre časť problémov, s ktorými podnikatelia naozaj zápasia. Podnikal som takmer 25 rokov, zamestnával desiatky ľudí, nečakal som, kedy mi pípne výplata na účet, ale makal som. Vyhrnul som si rukávy a z požičaných peňazí som začal podnikať, najprv živiť sám seba, potom moju rodinu a potom desiatky ďalších. Počas tohto môjho podnikania som od štátu nežiadal žiaden stimul, ani som nechcel byť odkázaný na, na nejakú pomoc. Chcel som len jediné, aby, aby ma štát nešikanoval kontrolami, zbytočnou byrokraciou. Nezabudnem na niektoré situácie, že počas jedného dňa som mal tri kontroly, že za celé doobedie ma tak kontroly vyčerpali, že mal som čo robiť, aby, aby som do večera sa vládal venovať podnikaniu a práci v službách, ktorá nie je vôbec jednoduchá. Teším sa, že nastal čas, kedy konečne malí a strední podnikatelia bu..., budú podporovaní od, od štátu a budú cítiť podporu od súčasnej vlády. Ďakujem.
9. schôdza NR SR - 3.deň - A. dopoludnia
Dátum: 2020-07-09
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

35. Ďakujem za slovo. Pán poslanec Žiga, ťažko sa mi počúva práve od vás, že súčasná vláda nemá plán. Veru má. Buďte si istý, že podľa vás banálne opatrenia malým a stredným podnikateľom pomôžu, a nie, ako tvrdíte vy. Podnikatelia sa konečne dočkali, že sa našla vláda, ktorá si ich začína všímať a ich ťažkú prácu, hlavne v tejto situácii. Vy ste to za 12 rokov nedokázali. Vláda SMER-u si všímala privilegovaných lobistov a oligarchov. Malých a stredných podnikateľov ste šikanovali, buzerovali zbytočnosťami a vyciciavali z peňazí. Stretávam sa roky pravidelne s podnikateľmi z celého Slovenska, komunikujem s nimi a viem o ich problémoch. A tie problémy naozaj nie sú malé. Konečne sa dočkali kilečka a prišiel čas, že vláda si začína všímať malých a stredných podnikateľov, a začína sa im uľavovať a mnohí si vydýchli. Samozrejme, že treba v pomoci podnikateľom pomáhať naďalej stovkami ďalších opatrení. Malí a strední podnikatelia si zaslúžia úctu a pomoc, nakoľko platia dane, zamestnávajú ľudí, zveľaďujú regióny. Ešte by ma zaujímala možno jedna vec. Ak ste vy pomohli podnikateľom, tak možno ťažiarom dreva, lebo keď som videl tie kamióny na Orave v stovkách za mesiac, ako boli plne naložené dreva, tak to je naozaj na zamyslenie.
9. schôdza NR SR - 2.deň - A. dopoludnia
Dátum: 2020-07-08
Poslanec: Kuriak, Milan (OĽANO)
Druh vystúpenia: Vystúpenie v rozprave

66. Vážený pán predseda, dovoľte mi, prosím, aby ako, ako určenému spravodajcovi výboru predniesť túto spoločnú správu výborov Národnej rady. Predseda Národnej rady rozhodnutím č. 147 z 22. júna 2020 pridelil návrh na vyslovenie súhlasu preroko... na prerokovanie týmto výborom: výboru pre financie a rozpočet, ústavnoprávnemu výboru. Za gestorský výbor určil výbor pre financie a rozpočet. Uvedené výbory prerokovali predmetný návrh v stanovenom termíne. K predmetnému návrhu zajura... zaujali výbory toto stanovisko: odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu, výbor pre financie a rozpočet, ústavnoprávny výbor. Gestorský výbor na základe stanovísk výborov vyjadrených v ich uzneseniach odporúča Národnej rade vysloviť súhlas s dohodou o ukončení bilatera... bilaterálnych investičných zmlúv medzi členskými štátmi Európskej únie a rozhodnúť, že ide o medzinárodnú zmluvu, ktorá má prednosť pred zákonmi. Predmetná spoločná správa výborov bola schválená uznesením gestorského výboru č. 47 zo 7. júla 2020. Výbor určil za spoločného spravodajcu výborov a zároveň ma poveril predniesť správu na schôdzi Národnej rady, navrhnúť Národnej rade postup pri hlasovaní. Návrh na uznesenie Národnej rady je prílohou tejto správy. Ďakujem, pán predsedajúci, skončil som, otvorte, prosím, rozpravu.
8. schôdza NR SR - 5.deň - A. dopoludnia
Dátum: 2020-06-10
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

34. Ďakujem. Mrzí ma, že ani po tridsiatich rokoch sa voči komunistom nevyvodila zodpovednosť. Mnohým ľuďom desaťročia ničili život a mnohých oň aj pripravili. Nemali zábrany ani pred mučením, prenasledovaním, vlastne pred ničím. Nezabudnem na osobné stretnutia a dlhé rozhovory s veľkými ľuďmi, kňazmi, profesorom Štefanom Šmálikom a monsignorom Viktorom Trstenským, ktorí mi hodiny rozprávali, ako ich komunisti prenasledovali, väznili a odporne trýznili vo väzniciach, mučili, aby sa vzdali viery. Väzenským bachárom a tyranom s červenou hviezdou sa doteraz nič nestalo. V roku ´89 poprezliekali kabáty, z večera do rána sa stali zo súdruhov kapitalisti, z večera do rána sa stali z komunistov kapitalisti, zo súdruhov páni. V roku ´89 som bol na základnej vojenskej službe a osobne som videl v priamom prenose toto prezliekanie kabátov. Ako hnusilo sa mi to, keď som videl tých dôstojníkov, ako z večera do rána menili názory a kabáty. Ústav pamäti národa by mal mať väčší priestor aj v médiách, aby poukazoval na odporné zločiny komunistov. Komunisti by mali byť postavení pred súd a niesť zodpovednosť aj napriek tomu, že mnohí sú už starí, že sú v pokročilom veku. Ale minimálne verejnosť by sa mala dozvedieť, čo všetko napáchali, a hlavne dnešná generácia by mali vedieť o týchto zločinoch, o tom, čo všetko napáchali. Komunistická, ešte som za to, aby sa zrušila Komunistická strana Slovenska... (Prerušenie vystúpenia časomerom.)
8. schôdza NR SR - 4.deň - B. popoludní
Dátum: 2020-06-09
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

231. Ďakujem. Pán Taraba, netvrdím, že to je zlý zákon, ktorý navrhujete, ale ako som už uviedol aj v rozprave, nie je dobre načasovaný a za tým si budem stáť. Lebo sa naozaj stretávam denne s desiatkami prosbami o pomoc a nemám toľko peňazí, aby som pomáhal tým hladným deťom, ktoré naozaj majú problém aj so základnými potravinami, takže za tým si stojím. A ako poslanec určite urobím všetko pre to, aby počas môjho pôsobenia za tie roky, čo tu budem, aby voľné nedele boli uplatnené aj v zákone. Pán Kotleba, spomínate predchádzajúce obdobie. Ja som v minulom období nebol ako poslanec, ani som nepostrehol, aj keď som dosť sledoval politiku, ale nepostrehol som, že tento zákon bol v pléne. Momentálne k tomu môžem povedať iba toľko, ako som sa zachoval ja, dávam priestor aj obchodníkom, majiteľom prevádzok, nech sa rozhodnú podľa svedomia. A nielen obchodníci, majitelia prevádzok, ale aj zákazníci. Kresťan by nemal v nedeľu nakupovať. To je môj názor a ja to dodržiavam. Radšej zjeme chlieb z mrazničky, ako sa tešiť večer v nedeľu z čerstvého rožka. Taký príklad. Pán Beluský, ako som už povedal teraz, nechajte priestor pre ľudí, no to som už, ako často sa opakujem, ale naozaj že nechajte priestor pre ľudí, aby si mohli zarobiť na chleba a na potraviny. Lebo naozaj toto by som si nezobral na zodpovednosť, aby v tejto kríze, aby som ja bol súčasťou toho, že podporím tento návrh zákona, aj keď by som, nemám s ním problém. Pán Podmanický, tvrdíte, ste za schválenie tohto zákona aj sám ste ho navrhli, vlastne je odložený na ďalšiu schôdzu, na júlovú. Len sa... (Prerušenie vystúpenia časomerom.)
7. schôdza NR SR - 5.deň - B. popoludní
Dátum: 2020-05-19
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

81. Ďakujem za slovo. Kolega Štefan, veľmi ma mrzí, že hodnotíš kriticky pani riaditeľku, nakoľko je naozaj vo funkcii iba pár dní, že tieto kritické slová si mohol adresovať ľuďom, ktorí spôsobili túto situáciu a roky drancovali a prideľovali dotácie špekulantom a nie poctivým farmárom. Veľmi sa teším, že sa menia v dôležitých funkciách ľudia s charakterom a so zmyslom pre spravodlivosť. Verím, že nové vedenie čo najskôr odstráni korupčné prostredie a vyvodí zodpovednosť voči všetkým tým, ktorí si dovolili zneužívať svoje funkcie a postavenia na dôležitých postoch a spolupodieľovali sa pri drancovaní verejných a rozkrádaní verejných zdrojov. Od, od základu treba zmeniť prideľovanie dotácií a nasmerovať ich pre poctivých farmárov a pomáhať im všetkými možnými spôsobmi. Ako zákonodarcovia musíme spojiť dve veci, a to dobré zákony s aktivitami obyčajných a poctivých ľudí v regiónoch, farmárov a všetkým, ktorým záleží na rozvoji regiónov, vidieka a na poctivej práci. Ďakujem.
7. schôdza NR SR - 5.deň - A. dopoludnia
Dátum: 2020-05-19
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

26. Ďakujem, kolegovia, za vaše slová. Ja by som ešte využil priestor vo faktickej, nakoľko som to mal pripravené na viacej minút. Tak zo skúsenosti by som dal nejaké príklady, čo by sa dalo zlepšiť v situácii so zdravotne postihnutými. Je veľa možností, ako zjednodušiť prístup osôb k zamestnaniu. Zjednodušiť komunikáciu s úradmi, zvlášť keď sú títo ľudia v komunitách mimo svojho bydliska, mnohí na vozíkoch musia navštevovať úrady, musia cestovať. Títo ľudia potrebujú prácu ako terapiu, potrebujú prijatie, pocit užitočnosti, dôležité je vytvorenie špeciálnych pracovných podmienok, tak aby mohli fungovať čo najsamostatnejšie. Často v týchto zariadeniach využívajú pre ich prácu materiály, ktoré sú vo firmách odpadom, napr. potraviny z potravinovej banky, poťahové materiály z výroby nábytku, drevený, kovový odpad, triedia súčiastky z výroby, pestujú ovocie, bylinky, zeleninu, chovajú dobytok, vyrábajú syry, ale často majú problém splniť náročné kritériá štátnych orgánov. Takže namiesto toho, aby štát pomáhal týmto rôznym OZ-kám a ľuďom, ktorí to naozaj robia hlavne od srdca a štát im nevytvorí podmienky, ale naopak, naopak, robí problémy kontrolami a zbytočnou byrokraciou. Mnohí zdravotne postihnutí nemajú ani prostriedky na cestovanie a živobytie. Mohli by byť finančné mechanizmy na to, aby mohli vo svojom spoločenstve podnikať a kúpiť si potrebné prostriedky, napr. šijací stroj, zariadenie na pranie ovčej vlny, auto na dovoz potravín z potravinovej banky, skladovacie priestory, pyrografické zariadenie na vypaľovanie do dreva, poľnohospodárske náradie a podobne. Poskytovať pomoc s preplatením niektorých služieb pre týchto ľudí, príprava na podnikanie, prácu, asistenčné služby na úradoch... (Prerušenie vystúpenia časomerom.)